CELEX: E2019C0094
Language: sk
Date: 2019-12-18 00:00:00
Title: Rozhodnutie Dozorného úradu EZVO č. 94/19/COL z 18. decembra 2019, ktorým sa sto piatykrát menia procesnoprávne a hmotnoprávne pravidlá v oblasti štátnej pomoci zrušením usmernení o prepočítavaní národných mien na euro o [2020/481]

2.4.2020   
               
               
                  SK
               
               
                  Úradný vestník Európskej únie
               
               
                  L 102/14
               
            
         ROZHODNUTIE DOZORNÉHO ÚRADU EZVO
         č. 94/19/COL
         z 18. decembra 2019,
         ktorým sa sto piatykrát menia procesnoprávne a hmotnoprávne pravidlá v oblasti štátnej pomoci zrušením usmernení o prepočítavaní národných mien na euro o [2020/481]
         ROZHODNUTIE DOZORNÉHO ÚRADU EZVO (ďalej len „dozorný úrad“), so zreteľom na:
         Dohodu o Európskom hospodárskom priestore (ďalej len „Dohoda o EHP“), a najmä na jej články 61 až 63 a na jej protokol 26,
         Dohodu medzi štátmi EZVO o zriadení dozorného úradu a súdu (ďalej len „Dohoda o dozore a súde“), a najmä na jej článok 24 a článok 5 ods. 2 písm. b),
         keďže:
         
                     (1)
                  
                  
                     Podľa článku 24 Dohody o dozore a súde dozorný úrad uvedie do platnosti ustanovenia Dohody o EHP týkajúce sa štátnej pomoci.
                  
               
                     (2)
                  
                  
                     Podľa článku 5 ods. 2 písm. b) Dohody o dozore a súde dozorný úrad vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne stanovuje alebo pokiaľ to dozorný úrad považuje za nevyhnutné.
                  
               
                     (3)
                  
                  
                     Dozorný úrad prijal 19. januára 1994 procesnoprávne a hmotnoprávne pravidlá v oblasti štátnej pomoci, ktoré zahŕňajú kapitolu s usmerneniami o prepočítavaní národných mien na ECU (1).
                  
               
                     (4)
                  
                  
                     Po zavedení eura boli uvedené usmernenia 5. novembra 2003 zmenené (2).
                  
               
                     (5)
                  
                  
                     Z uvedených usmernení vyplýva, že všetky sumy vyjadrené v eurách sa počas každého kalendárneho roka prepočítajú na meny štátov EZVO, ktoré sú členmi EHP, a to výmennými kurzami platnými v prvý deň roka, v ktorom sú známe výmenné kurzy na euro do všetkých mien štátov EHP.
                  
               
                     (6)
                  
                  
                     Uvedené usmernenia už nezodpovedajú usmerneniam a postupom Európskej komisie, ktorá používa mesačné/denné výmenné kurzy.
                  
               
                     (7)
                  
                  
                     Dozorný úrad sa radil so štátmi EZVO, ktoré sú členmi EHP, a Európskou komisiou a zosúladí v budúcnosti svoj systém na prepočet mien so systémom Európskej komisie.
                  
               
                     (8)
                  
                  
                     Dozorný úrad sa preto rozhodol zrušiť svoje usmernenia o prepočítavaní národných mien na euro,
                  
               PRIJAL TOTO ROZHODNUTIE:
         
            Článok 1
            Procesnoprávne a hmotnoprávne pravidlá v oblasti štátnej pomoci sa menia, a to zrušením kapitoly 33 o prepočítavaní národných mien na euro.
         
         
            Článok 2
            Iba anglické znenie tohto rozhodnutia je autentické.
         
         
            V Bruseli 18. decembra 2019
            
               
                  Za Dozorný úrad EZVO
               
               Bente ANGELL-HANSEN
               
                  predsedníčka
               
               
                  zodpovedná členka kolégia
               
            
            
               Frank J. BÜCHEL
               
                  člen kolégia
               
            
            
               Högni KRISTJÁNSSON
               
                  člen kolégia
               
            
            
               Carsten ZATSCHLER
               
                  spolupodpisujúci ako riaditeľ pre právne a výkonné záležitosti
               
            
         
         
            (1)  Rozhodnutie č. 4/94/COL (Ú. v. ES L 231, 3.9.1994, s. 68).
         
            (2)  Rozhodnutie č. 197/03/COL (Ú. v. EÚ L 139, 25.5.2006, s. 33).